Elias Bucurică, liderul PCH, mitocănii de doi bani la Dinamo - UTA
Dinamo - UTA 1-0, în etapa a 30-a a Superligii.
Meciul Dinamo - UTA, din ultima etapă a sezonului regulat din Superliga, a fost precedat de violențe între fanii celor două echipe, iar în conflictele de lângă arena Arcul de Triumf au intervenit și suporterii celor de la CSA Steaua, sosiți la stadion pentru a susține formația lui Mircea Rednic.
Liderul PCH, Elias Bucurică, a fost de două ori implicat în episoade golănești. Mai întâi, potrivit gsp.ro, suporterul lui Dinamo le-a strigat jucătorilor de la UTA care coborau din autocar: "Țăranilor, ați ajuns la București!?".
Elias Bucurică, reacții golănești la Dinamo - UTA
Apoi, Bucurică și-a dat din nou în petec cu o ieșire grosolană îndreptată către jurnaliștii din apropiere: ""De ce mă filmați, băga-mi-aș p**a în m****i voștri!", a urlat Bucurică spre reprezentanții presei, conform sursei mai sus mențioante.
Fanii dinamoviştilor s-au bătut pe străzile de lângă stadion cu ultraşii de la CSA Steaua, galerie înfrăţită cu galeria arădeană. Conflictul a continuat pe stadionul Arcul de Triumf, unde suporterii alb-roşii au aruncat cu petarde şi torţe în sectorul unde se aflau fanii arădeni şi cei stelişti.
O parte din torţe au ajuns şi pe gazon, iar pompierii au încercat să intervină pentru a le stinge. La adăpostul fumului produs de fumigenenele aruncate în teren, câteva zeci de suporteri ai ambelor echipe au pătruns pe gazon şi au început să se bată şi să arunce cu petarde, părăsind terenul după câteva minute. Startul meciului Dinamo - UTA a fost astfel întârziat cu opt minute.
Urmăriți SPORT.RO și pe Google News